Hoe skryf mens moeg – wolfshadowwhispers
Hoe skryf mens moeg op sosiale media
as jy moeg is vir al die pyn
mens sien net geweld
winkels wat brand
kinders wat weg is
hoe skryf mens moeg op twitter en facebook
as jy moeg is vir haat
wanneer mense net wil moor
en mens net versmoor
in die kookpot op jou skerm
en die nuus net onlus kerm
Hoe moet mens opstaan
en wag vir ‘n bus
en hoop jy kom lewend by jou werk
hoekom moet jy kinders kry
as jou wêreld vergaan
in vuur en as en traan
hoe skryf jou moeg aan die einde van
my hart trek swaar
skemer is in sig
geweld, moeg, onluste
10 thoughts on “Hoe skryf mens moeg”
September 10, 2019 at 9:28 vm
September 10, 2019 at 9:29 vm
Ja…. Dankie vir die saamlees 🙂
September 10, 2019 at 11:22 vm
Presies die gevoel wat ek die afgelope week gehad het. Eintlik sommer gatvol vir die wêreld se ellende. Dit hou nie op nie!
September 10, 2019 at 11:25 vm
Dis ‘n seer waarheid, bitterbossie. En ons kan niks doen daaraan nie. Dit maak mens bittermoeg.
September 10, 2019 at 3:40 nm
Ek is net so MOEG! Maar weet jy Wolfie, ek het besluit om my af te skakel. Ek lees amper niks nuus nie en veral nie kommentare op sosiale platforms nie. Die haat, vuur en drek wat daar gespuug word, maak mens naar tot in jou siel.
September 10, 2019 at 3:44 nm
Weet jy ek lees al jare nie nuus nie maar iemand hier moet die bus tot in die middestad vat vir haar werk en ek moet kort-kort as die ‘papaja die waaier tref’ oplees op Twitter of dit veilig is om die bus in te vat. Twitter en ‘die gepeupel’ se haat, paranoia en poeffies put my uit. *sug* dankie vir die saamlees en saam moegwees. Ek waardeer dit.
September 10, 2019 at 4:25 nm
Ek dink daar is vele van ons wat so voel.Lekker aand vir jou.
September 10, 2019 at 4:27 nm
Ja… ek stem. Lekker aand vir jou ook.
September 10, 2019 at 5:14 nm
September 10, 2019 at 5:15 nm
Is so, Tannie…. is so…